

**Αθήνα, 12 Μαρτίου 2025**

**ΕΡΩΤΗΣΗ και ΑΙΤΗΣΗ ΚΑΤΑΘΕΣΗΣ ΕΓΓΡΑΦΩΝ**

**Προς την Υπουργό Πολιτισμού**

**Θέμα: «Κατάθεση στοιχείων για τις επιχορηγήσεις του ΥΠΠΟΑ σε εποπτευόμενους και τακτικώς επιχορηγούμενους πολιτιστικούς οργανισμούς για τα έτη 2022-2024»**

**Η έλλειψη οποιουδήποτε σχεδιασμού από το ΥΠΠΟΑ για την ανάπτυξη του Σύγχρονου Πολιτισμού στην Περιφέρεια της χώρας έχει αναδειχθεί εμφατικά στο πλαίσιο του κοινοβουλευτικού ελέγχου (αριθ. 2/2/12-10-2020, αριθ. 25/666/25-10-2021, αριθ. 6676/271/26-7-2022 κ.ά.), έχει άλλωστε επιβεβαιωθεί και από την τραγικά άνιση κατανομή πόρων, με τις περισσότερες δράσεις, επιχορηγήσεις και προγράμματα να κατευθύνονται και να υλοποιούνται κυρίως στις Περιφέρειες Αττικής και Κ. Μακεδονίας, με τις υπόλοιπες 11 Περιφέρειες να αδικούνται στον τομέα αυτό, παρά το γεγονός ότι φιλοξενούν τον μισό πληθυσμό της χώρας.**

Το ΥΠΠΟΑ εξακολουθεί να κωφεύει στην αναγκαιότητα για περιφερειακή ανάπτυξη και στήριξη του σύγχρονου πολιτισμού, την ώρα που η συντριπτική πλειοψηφία των εποπτευόμενων φορέων του Υπουργείου Πολιτισμού βρίσκεται στην Αθήνα και στη Θεσσαλονίκη. Επιπλέον, μεγάλοι «Εθνικοί» πολιτιστικοί οργανισμοί ή οργανισμοί πανελλήνιας εμβέλειας, δεν έχουν συστηματική παρουσία στην Περιφέρεια. Οι περισσότεροι έχουν μάλλον μηδενική.

Από την άλλη, τακτικά επιχορηγούμενοι περιφερειακοί πολιτιστικοί οργανισμοί, όπως τα Δημοτικά Περιφερειακά Θέατρα, χρηματοδοτούνται με ιδιαίτερα μικρά ποσά από το Υπουργείο Πολιτισμού, παρά τις εξαγγελίες της αρμόδιας υπουργού εδώ και 5 χρόνια (από Ιανουάριο 2020) για «επανεκκίνηση των ΔΗΠΕΘΕ». Παράλληλα, αν και στην επωνυμία τους υπάρχει ο όρος «Περιφερειακό», σε καμία περίπτωση δεν έχουν συστηματική παρουσία στις πρωτεύουσες των υπόλοιπων νομών της ίδιας Περιφέρειας, δεδομένης και της πενιχρής χρηματοδότησης, ενώ σε άλλες Περιφέρειες δεν υπάρχουν καν ΔΗΠΕΘΕ (π.χ. Βορείου και Νοτίου Αιγαίου).

Από τα παραπάνω είναι προφανές ότι απουσιάζει εν γένει οποιαδήποτε πρωτοβουλία του αρμόδιου υπουργείου ώστε να υπάρξει ένα συγκροτημένο σχέδιο περιφερειακής πολιτιστικής πολιτικής για τον σύγχρονο πολιτισμό, αν και είχε ήδη ολοκληρωθεί η σχετική επεξεργασία, ήδη από το 2019 και την προηγούμενη κυβέρνηση του ΣΥΡΙΖΑ.

Το ίδιο συμβαίνει και στον τομέα του Βιβλίου, όπου επί πέντε χρόνια ακόμη αναμενόταν από την υπουργό η δική της πρόταση για το –εξαγγελθέν από τον Οκτώβριο 2019-«σχέδιο Εθνικής Πολιτικής για το Βιβλίο» (που αφορά και την Περιφέρεια), παρόλο που υπήρχε ήδη κατατεθειμένο νομοσχέδιο από την προηγουμένη κυβέρνηση του ΣΥΡΙΖΑ. Ωστόσο, το μόνο που έκανε τελικά τον Απρίλιο του 2024 ήταν να «καταργήσει» το Ελληνικό Ίδρυμα Πολιτισμού, που είχε κάποιες αρμοδιότητες για το βιβλίο και να «ιδρύσει» το Ελληνικό Ίδρυμα Βιβλίου και Πολιτισμού, παίζοντας με τους τίτλους και τις λέξεις ελλείψει, προφανώς, οποιουδήποτε, ακόμη και στοιχειώδους, σχεδιασμού στον τομέα αυτό.

**Επειδή** η περιφερειακή ανάπτυξη και στήριξη του σύγχρονου πολιτισμού συνεχίζει να μην αποτελεί προτεραιότητα για το Υπουργείο Πολιτισμού, ενώ αυτή αφορά τον μισό πληθυσμό της χώρας,

**Ερωτάται η αρμόδια Υπουργός:**

* **Ποια είναι τα χρηματικά ποσά με τα οποία επιχορηγήθηκαν κατά τα έτη  2022, 2023 και 2024  από το ΥΠΠΟΑ οι παρακάτω εποπτευόμενοι και τακτικώς επιχορηγούμενοι πολιτιστικοί φορείς;**

**Καλούμε** την κα Υπουργό Πολιτισμού να καταθέσει στο Σώμα, εντός της προθεσμίας που ορίζει ο κανονισμός της Βουλής, όλα τα σχετικά στοιχεία και έγγραφα ανά φορέα και έτος, αναφέροντας ξεχωριστά τα ποσά για τις **τακτικές,**τις **έκτακτες** και τις **ειδικές**επιχορηγήσεις (για πληρωμή ληξιπρόθεσμων οφειλών κ.λπ.) και τυχόν αδιάθετα υπόλοιπα. Επίσης να αναφέρεται η **προέλευση**των ποσών αυτών (από Τακτικό Προϋπολογισμό, από ΕΣΠΑ, από Πρόγραμμα Δημοσίων Επενδύσεων-ΠΔΕ, από έσοδα του ΟΔΑΠ, από επιχορηγήσεις από τα Καζίνο Πάρνηθας και Κέρκυρας για την Ελληνικό Φεστιβάλ Α.Ε., κ.λπ.):

1. [**Αρχαιολογικό Μουσείο Ηρακλείου**](https://www.culture.gov.gr/el/ministry/SitePages/viewyphresia.aspx?iID=1376&Type=publicsector)
2. [**Αρχαιολογικό Μουσείο Θεσσαλονίκης**](https://www.culture.gov.gr/el/ministry/SitePages/viewyphresia.aspx?iID=1371&Type=publicsector)
3. [**Βυζαντινό και Χριστιανικό Μουσείο**](https://www.culture.gov.gr/el/ministry/SitePages/viewyphresia.aspx?iID=1307&Type=publicsector)
4. [**Εθνικό Αρχαιολογικό Μουσείο**](https://www.culture.gov.gr/el/ministry/SitePages/viewyphresia.aspx?iID=1370&Type=publicsector)
5. [**Μουσείο Ακρόπολης**](https://www.culture.gov.gr/el/ministry/SitePages/viewyphresia.aspx?iID=1388&Type=publicsector)
6. [**Μουσείο Βυζαντινού Πολιτισμού Θεσσαλονίκης**](https://www.culture.gov.gr/el/ministry/SitePages/viewyphresia.aspx?iID=1372&Type=publicsector)
7. [**Μουσείο Παύλου & Αλεξάνδρας Κανελλοπούλου**](https://www.culture.gov.gr/el/ministry/SitePages/viewyphresia.aspx?iID=1419&Type=publicsector)
8. [**Λαογραφικό & Εθνολογικό Μουσείο Μακεδονίας - Θράκης**](https://www.culture.gov.gr/el/ministry/SitePages/viewyphresia.aspx?iID=1408&Type=publicsector)
9. **Εθνική Πινακοθήκη - Μουσείο Αλεξάνδρου Σούτζου (Ε.Π.Μ.Α.Σ.)**
10. **Εθνικό Μουσείο Σύγχρονης Τέχνης (Ε.Μ.Σ.Τ.)**
11. [**Μουσείο Φυσικής Ιστορίας Απολιθωμένου Δάσους Λέσβου (Μ.Φ.Ι.Α.Λ.)**](https://www.culture.gov.gr/el/ministry/SitePages/viewyphresia.aspx?iID=1410&Type=publicsector)
12. **Ιστορική & Εθνολογική Εταιρεία της Ελλάδος**
13. **Μητροπολιτικός Οργανισμός Μουσείων Εικαστικών Τεχνών Θεσσαλονίκης (MOMus)**
14. **Κρατικό Μουσείο Σύγχρονης Τέχνης (Κ.Μ.Σ.Τ.)**
15. **Μακεδονικό Μουσείο Σύγχρονης Τέχνης**
16. **Κέντρο Σύγχρονης Τέχνης (Αυτοτελές Τμήμα του Κ.Μ.Σ.Τ.)**
17. **Μουσείο Φωτογραφίας Θεσσαλονίκης (Ιδιαίτερο Τμήμα Κ.Μ.Σ.Τ.)**
18. **Μουσείο Μπενάκη**
19. **Μουσείο - Βιβλιοθήκη Στρατή Ελευθεριάδη Terriade**
20. **Προπαρασκευαστικό & Επαγγελματικό Σχολείο Καλών Τεχνών Πανόρμου Τήνου**
21. [**Ευρωπαϊκό Κέντρο Βυζαντινών και Μεταβυζαντινών Μνημείων**](https://www.culture.gov.gr/el/ministry/SitePages/viewyphresia.aspx?iID=1402&Type=publicsector)
22. [**Ευρωπαϊκό Πολιτιστικό Κέντρο Δελφών**](https://www.culture.gov.gr/el/ministry/SitePages/viewyphresia.aspx?iID=1403&Type=publicsector)
23. **Εθνική Λυρική Σκηνή (Ε.Λ.Σ.)**
24. **Εθνικό Θέατρο (Ε.Θ.)**
25. **Ανώτερη Σχολή Δραματικής Τέχνης Εθνικού Θεάτρου**
26. **Κρατικό Θέατρο Βορείου Ελλάδος (Κ.Θ.Β.Ε.)**
27. **Ανώτερη Σχολή Δραματικής Τέχνης Κ.Θ.Β.Ε.**
28. **Ωδείο Αθηνών**
29. **Κρατικό Ωδείο Θεσσαλονίκης (Κ.Ω.Θ.)**
30. **Οργανισμός Μεγάρου Μουσικής Αθηνών (Ο.Μ.Μ.Α.)**
31. **Οργανισμός Μεγάρου Μουσικής Θεσσαλονίκης (Ο.Μ.Μ.Θ.)**
32. **Κρατική Σχολή Ορχηστικής Τέχνης (Κ.Σ.Ο.Τ.)**
33. **Κρατική Ορχήστρα Αθηνών**
34. **Κρατική Ορχήστρα Θεσσαλονίκης**
35. **Κρατική Ορχήστρα Ελληνικής Μουσικής**
36. **Ορχήστρα Λυρικής Σκηνής**
37. **Ορχήστρα Χρωμάτων (Ο.Χ.)**
38. **Ειδικό Ταμείο Οργανώσεως Συναυλιών Κρατικής Ορχήστρας Αθηνών (Ε.Τ.Ο.Σ. Κ.Ο.Α.)**
39. **Ειδικό Ταμείο Οργανώσεως Συναυλιών Κρατικής Ορχήστρας Θεσσαλονίκης (Ε.Τ.Ο.Σ. Κ.Ο.Θ.)**
40. **Μουσικός και Εκπαιδευτικός Οργανισμός Ελλάδος**
41. **Επιμελητήριο Εικαστικών Τεχνών Ελλάδος**
42. **Ελληνικό Φεστιβάλ Α.Ε. (Ε.Φ. Α.Ε.)**
43. **Φεστιβάλ Κινηματογράφου Θεσσαλονίκης (Φ.Κ.Θ.)**
44. **Τελλόγλειο Ίδρυμα Τεχνών Α.Π.Θ.**
45. **Ταινιοθήκη της Ελλάδος**
46. **Πολιτιστικός Οργανισμός - Φεστιβάλ Ταινιών Μικρού Μήκους (Π.Ο.Φ.Τ.Μ.Μ.), διοργανωτής του Φεστιβάλ Ταινιών Μικρού Μήκους Δράμας**
47. **Διεθνές Φεστιβάλ Κινηματογράφου Ολυμπίας για Παιδιά και Νέους**
48. **Ελληνικό Κέντρο Κινηματογράφου (Ε.Κ.Κ.)**
49. **Ελληνικό Κέντρο Κινηματογράφου, Οπτικοακουστικών Μέσων και Δημιουργίας (ΕΚΚΟΜΕΔ)**
50. **Ελληνικό Ίδρυμα Πολιτισμού (Ε.Ι.Π.)**
51. **Ελληνικό Ίδρυμα Βιβλίου και Πολιτισμού (Ε.ΛΙ.ΒΙ.Π.) (διαδέχθηκε το ΕΙΠ)**
52. **Οργανισμός Πνευματικής Ιδιοκτησίας (Ο.Π.Ι.)**
53. **Εταιρεία Ελλήνων Σκηνοθετών**
54. **Διεθνές Κέντρο Χορού Καλαμάτας (ΔΙ.ΚΕ.ΧΟ.) [**Το ΔΙ.ΚΕ.ΧΟ., διοργανωτής του Διεθνούς Φεστιβάλ Χορού Καλαμάτας δεν λειτουργεί ως ξεχωριστό νομικό πρόσωπο αλλά υπάγεται στην Κοινωφελή Επιχείρηση Δήμου Καλαμάτας «ΦΑΡΙΣ». **Οπότε παρακαλούμε να μας αποστείλετε το ποσό επιχορήγησης που έλαβε η «ΦΑΡΙΣ» για τη λειτουργία του ΔΙ.ΚΕ.ΧΟ.]**
55. **Δημοτικό Περιφερειακό Θέατρο (ΔΗ.ΠΕ.ΘΕ.) Κοζάνης**
56. **Θεσσαλικό Θέατρο - Δημοτικό Περιφερειακό Θέατρο (ΔΗ.ΠΕ.ΘΕ.) Λάρισας**
57. **Δημοτικό Περιφερειακό Θέατρο (ΔΗ.ΠΕ.ΘΕ.) Σερρών**
58. **Δημοτικό Περιφερειακό Θέατρο (ΔΗ.ΠΕ.ΘΕ.) Βέροιας**
59. **Δημοτικό Περιφερειακό Θέατρο (ΔΗ.ΠΕ.ΘΕ.) Αγρινίου**
60. **Δημοτικό Περιφερειακό Θέατρο (ΔΗ.ΠΕ.ΘΕ.) Ιωαννίνων**
61. **Δημοτικό Περιφερειακό Θέατρο (ΔΗ.ΠΕ.ΘΕ.) Καβάλας**
62. **Δημοτικό Περιφερειακό Θέατρο (ΔΗ.ΠΕ.ΘΕ.) Κομοτηνής**
63. **Δημοτικό Περιφερειακό Θέατρο (ΔΗ.ΠΕ.ΘΕ.) Κρήτης**
64. **Δημοτικό Περιφερειακό Θέατρο (ΔΗ.ΠΕ.ΘΕ.) Πάτρας**
65. **Δημοτικό Περιφερειακό Θέατρο (ΔΗ.ΠΕ.ΘΕ.) Ρούμελης**
66. **Δημοτικό Περιφερειακό Θέατρο (ΔΗ.ΠΕ.ΘΕ.) Κέρκυρας**
67. **Δημοτικό Περιφερειακό Θέατρο (ΔΗ.ΠΕ.ΘΕ.) Βόλου** [Το ΔΗ.ΠΕ.ΘΕ. Βόλου δεν λειτουργεί ως ξεχωριστό νομικό πρόσωπο αλλά υπάγεται στον Δημοτικό Οργανισμό Εκπαίδευσης Παιδιού, Αθλητισμού και Πολιτισμού - ΔΗ.ΠΕ.ΘΕ. Δήμου Βόλου (Δ.Ο.Ε.Π.Α.Π. - ΔΗ.ΠΕ.ΘΕ. Δήμου Βόλου). **Οπότε παρακαλούμε να μας αποστείλετε το ποσό επιχορήγησης που έλαβε ο  Δ.Ο.Ε.Π.Α.Π. - ΔΗ.ΠΕ.ΘΕ. Δήμου Βόλου για τη λειτουργία του ΔΗ.ΠΕ.ΘΕ.**]
68. **Δημοτικό Περιφερειακό Θέατρο (ΔΗ.ΠΕ.ΘΕ.) Καλαμάτας** [Το ΔΗ.ΠΕ.ΘΕ. Καλαμάτας δεν λειτουργεί ως ξεχωριστό νομικό πρόσωπο αλλά υπάγεται στην Κοινωφελή Επιχείρηση Δήμου Καλαμάτας «ΦΑΡΙΣ». **Οπότε παρακαλούμε να μας αποστείλετε το ποσό επιχορήγησης που έλαβε η «ΦΑΡΙΣ» για τη λειτουργία του ΔΗ.ΠΕ.ΘΕ.**]

**Οι Ερωτώντες και Αιτούντες Βουλευτές**

**Βέττα Καλλιόπη**

**Γαβρήλος Γιώργος**

**Δούρου Ειρήνη**

**Κεδίκογλου Συμεών**

**Κοντοτόλη Μαρίνα**

**Μεϊκόπουλος Αλέξανδρος**

**Μπάρκας Κωνσταντίνος**

**Νοτοπούλου Κατερίνα**

**Παπαηλιού Γεώργιος**

**Τσαπανίδου Πόπη**

**Ψυχογιός Γεώργιος**